
Tájékoztató a kötelező hulladékkezelési közszolgáltatásról 
Tisztelt Ingatlantulajdonos!

Amennyiben Ön kap a hulladékkezelési közszolgáltatásról számlát az NHKV Zrt-től kérjük, az alábbi levelünket tekintse tárgytalannak!

Ezúton tájékoztatjuk, hogy az ingatlantulajdonos köteles az ingatlanán keletkező települési szilárd hulladékot a külön jogszabályban előírtak szerint gyűjteni, továbbá az annak begyűjtésére feljogosított hulladékkezelőnek – jelen esetben társaságunknak az NHSZ Észak-KOM Nonprofit Kft.-nek - átadni.
A  jogszabályi rendelkezések értelmében a települési szilárd hulladék elszállítása és ártalmatlanítása kötelező közszolgáltatás, melynek igénybevétele kötelező minden ingatlantulajdonos számára.  A kötelező közszolgáltatás nem csupán a keletkezett hulladék elszállítását foglalja magában, hanem a begyűjtést, szállítást, díjbeszedést, elhelyezést, utógondozást is.

Amennyiben Ön nem kap számlát az NHKV Zrt-től a hulladékkezelésről, a szolgáltatás zökkenőmentes igénybevétele érdekében kérjük, hogy legkésőbb 2020. június 20-ig a honlapunkról letölthető adatbejelentő lapot vagy tulajdonos változás esetén a változás bejelentő lapot kitöltve a szolgáltatást ellátó alvállalkozónk ügyfélszolgálatára, vagy a központi e-mail címünkre info.eszakkom@nhsz.hu címre megküldeni szíveskedjen.

Felhívjuk figyelmét, hogy amennyiben ezt elmulasztja és a felülvizsgálat során megállapításra kerül, hogy az elmúlt időszakban igénybe vette a hulladékkezelési szolgáltatást, a díj 2017. október 1-jéig visszamenőleg kiszámlázásra kerülhet!
Azon ingatlanhasználók – beleértve a gazdálkodó szervezeteket is –, akik a közszolgáltatást nem veszik igénybe, a közszolgáltató jogosult hetente legalább egy alkalommal a hulladék gyűjtését vélelmezni és ezt az NHKV Zrt. felé jelezni a közszolgáltatási díjról szóló számla kiállítása érdekében.
Az ügyintézés menete telefonon és e-mailben továbbra is zavartalanul működik.	            Kérdés esetén az alábbi elérhetőségeken munkatársaink készséggel válaszolnak:
Eger
Telefon: 36/ 513-200;  Fax szám: 36/ 513-211; E-mail : ugyfelszolgalat.eger@nhsz.hu

Honlap:  www.nhszeszakkom.hu
2020. június 3.
Együttműködését köszönjük!
NHSZ Észak-KOM Nonprofit Kft.

